Quaresima

Le quaresima (del latino: quadragesima "quarantesime die (ante pascha)") es le periodo de tempore liturgic destinate per le Ecclesia Catholic e le Ecclesia Orthodoxe pro le preparation del festa de pascha.

 Etymologia 
In latino le parola quadragesima (traduction del greco Τεσσαρακοστή, Tessarakostē, le "quarantesime" die ante Pascha) es usate. Iste nomenclatura es preservate in le linguas romanic, celtic e slave (cuaresma in espaniol, quaresma in portugese, carême in francese, quaresima in italiano, păresimi in romaniano, korizma in croate, Carghas in irlandese e C(a)rawys) in gallese).

 Le Quaresima 
Officialmente, le Quaresima comencia le Mercuridi del Cineres e termina ante le Missa del Cena del Senior del Jovedi Sancte. Le duration de quaranta dies proveni de varie referentias biblic e symbolisa le prova de Jesus a viver quaranta dies in le deserto ante su mission public. Illo anque symbolisa le quaranta dies del diluvio, e le quaranta annos del marcha trans le deserto del populo judee e le quaranta annos de sojorno del judeos in Egypto. In iste tempore, le catholicos es appellate a refortiar lor fide per medio de diverse actos de penitentia e reflexion. Le Quaresima ha cinque dominicas plus le Dominica del Palmas (sex in total), in cuje themas del conversion, le peccato, le penitentia e le pardono, es dominante. Illo non es un tempore triste, sed meditative e seligite. Il es, per excellentia, le tempore de conversion e penitentia del anno liturgic. Pro illo, in le missa catholic non se canta le "Gloria" al fin del acto penitential (excepte le Jovedi Sancte, in le Missa del Cena del Senior), ni le Alleluia ante le evangelio.  Le color liturgic es le purpura, associate al duello, le penitentia e le sacrificio a exception del quarto dominica que se usa le color rosate e le Dominica del Palmas in le que se usa le rubie referite al Passion del Senior.

 Disveloppamento historic 
In le prime annos del Ecclesia, le duration del quaresima variava. Finalmente in le seculo IV su duration esseva fixate a 40 dies. Isto es, que iste comenciava sex septimanas ante le Dominica del Palma. Dunque, un dominica nominate -precisemente- "dominica de quarantesime". In le seculos VI-VII, le jejuno como practica quaresimal deveniva multo importante, presentante se un inconveniente: desde le origines on nunquam jejunava a dominica perque illo esseva un die festive, le celebration del Die del Senior. Pro respectar le dominica e, al mesme tempore, haber quaranta dies effective de jejuno durante le Quaresima, in le seculo VII, on addeva quatro dies al Quaresima, ante le prime dominica, establiente le quaranta dies de jejuno, pro imitar le jejuno de Christo in le deserto. Le dies inter le Mercuridi del Cineres e le Sabbato Sancte, sin contar le dominicas, es exactemente quaranta.

 Calendario 
Le Pascha ha multe relation con le calendario agricole e le tempore de renovation del terra. Pro calcular su celebration on prende in conto le sol e le luna (sol de primavera e luna plen). In iste senso, on debe cercar le prime dominica post le prime luna plen de primavera. Un vice que le Pascha es trovate, es contate quaranta dies a retro pro fixar le prime dies del Quaresima, isto es, le correspondente al assi nominate "Mercuridi del Cineres" (le dominica, como explicate hic supra, non es prendite in conto pro facer le calculo).

 Practica 
Le practica del Quaresima data del seculo IV, quando occurre le tendentia pro constituer lo in tempore de penitentia e de renovation pro tote le Ecclesia, con le practica del jejuno e le abstinentia. Conservate con bastante rigor, al minus in un principio, in le ecclesias de oriente; le practica penitential del Quaresima ha essite cata vice plus alleviate in le Occidente, ben que on debe observar un spirito penitential e de conversion.

Secunde Sancte Leon, le Quaresima es "un retiro collective de quaranta dies, durante le quales le Ecclesia, proponente a su fideles le exemplo de Christo in Su retiro al deserto, se prepara pro le celebration del solemnitates paschal con le purification del Corde e un practica perfecte del vita christian".
Illo es, dunque, un tempore introducite per le imitation de Christo e de Moses, in le que le communitate christian se effortiava a realisar un profunde renovation interne. Le Catechismo del Ecclesia Catholic reprende iste idea e lo exprime del sequente maniera: "Le Ecclesia se uni tote le annos, durante le quaranta dies del Grande Quaresima, al Mysterio de Jesus in le deserto" (n 540).

 Mercuridi de Cineres 

Le Mercuridi de Cineres, ante le prime dominica de Quaresima, on realisa le gesto symbolic del imposition del cineres in le fronte del fideles catholic. Le cineres representa le destruction del errores del anno ante lor combustion. Durante que le prestre impone le cineres, ille pronuncia un de iste duo expressiones: "Repenti te e crede in le evangelio" (Mc 1:15) o "Nam pulvere es tu e al pulvere tu retornara" (Gen 3:19).
 Ligamines externe 
Articulo de Quaresima('Lent) in Anglese ex Encyclopedia Britannica

Categoria:Pascha